Dep. Ciències Experimentals. Seminari de Física i Química.                                                                                                             IES de Castellar


PRÀCTIQUES DE  QUÍMICA DE 2N DE BATXILLERAT

PREPARACIÓ DE DISSOLUCIONS

1) INTRODUCCIÓ

Les dissolucions són mescles homogènies de dos o mes components anomenats dissolvent (generalment el component majoritari) i solut o soluts (generalment els components minoritaris).

En els laboratoris les dissolucions més comunes són les de dissolvent líquid, generalment aigua, i soluts sòlids, i la seva composició s'expressa gairebé sempre com a percentatge o bé com a concentració.

Química I Ed. Edebé, pàgines 53 a 55.

Química 1 Batx. Ed. Teide,  pàgines 274-289

a) La composició de les dissolucions


La composició d’una dissolució s’expressa quantitativament mitjançant la relació entre la massa, el volum o la quantitat de solut, in la massa, el volum o la quantitat de dissolució o de dissolvent. Així doncs, aquesta composició es pot expressar de diverses maneres.

Percentatges i fraccions

· El percentatge en massa, s’expressa % (m/m) o (p/p), i és la massa d’un component  en 100 unitats de massa de dissolució, generalment la massa s'expressa en grams.

Així, un àcid sulfúric del 20% (m/m) conté 20 g d'àcid sulfúric en 100 g de dissolució, és 

a dir, en 100 g de dissolució hi ha 20 g d’àcid i 80 g d'aigua.

· El percentatge en volum, s’expressa % (v/v), i es el volum d’un component en 100 unitats de volum de dissolució. 

S’usa en mescles de gasos i líquids. Així, si diem que l'aire conté un 20% d’oxigen (v/v), vol dir que en 100 L d'aire n'hi ha 20 d'oxigen. Una beguda alcohòlica de 12 % en volum té 12 cm3 d’alcohol per cada 100 cm3 de beguda.

· La fracció molar  d’un component , s’expressa (xi), i és la relació entre la quantitat d’un component i la quantitat total de substància en la dissolució. Si només hi ha un solut A i un dissolvent B, les fraccions molars del solut i del dissolvent seran:

És útil per a destacar la relació que hi ha entre els mols de molècules d’un component i els de la dissolució

Exemple: xA = 0,53, vol dir que hi ha 53 mols de molècules del 

component A per cada 100 mols de molècules en la dissolució.

Concentracions

· La concentració en massa (ρ) és la massa de solut per unitat de volum de dissolució.

S’expressa correntment en g.dm-3 o g.L-1
· La concentració de quantitat de substància (c) , també anomenada concentració molar o molaritat , és la quantitat de solut per unitat de volum de dissolució. Normalment s’anomena  simplement concentració i s’expressa en mol.dm-3 o mol.L-1. També es pot expressar com a M ( moralitat)

Es la més emprada en els laboratoris quan les dissolucions s’han d’usar com a reactius. 

Exemple: Àcid sulfúric,0,5 mol.L-1   ; 0,5 mol.dm-3 ; 0,5 molar ; 0,5M, on les quatre formes 

                expressen el mateix.

· La concentració mil·limolar (mM) representa 1 mol per metre cúbic í és la unitat corresponent al SI.

b) Dilució d’una dissolució


A partir d’un cert volum d’una dissolució aqüosa Si extraiem una determinada quantitat d’un solut, podem obtenir una dissolució més diluïda afegint-hi aigua fins un determinat volum més gran que l’inicia.

En general si tenim un volum V1 d’una dissolució en què la concentració de solut sigui  c1 i la diluïm fins a obtenir un volum V2, la concentració d’aquesta passarà a ser c2. Com que la quantitat de solut és la mateixa en els dues dissolucions, es complirà que:

· Quan s’ha de preparar al laboratori dissolucions molt grans, per evitar els errors que es poden cometre en pesar quantitats molt petites, se sol preparar prèviament una solució més concentrada que la que es desitja, i desprès es dilueixen fins a obtenir la concentració que es vol.

2) OBJECTIUS

L'objectiu d'aquesta experiència és realitzar l'aprenentatge d'una de les tècniques mes habituals i comunes en els laboratoris de química, com és la preparació de dissolucions, ja que en la majoria de reaccions i valoracions de laboratori, les substàncies han d'estar dissoltes. 

En aquesta experiència estudiarem la preparació de dissolucions en tres situacions diferents:

· Solut sòlid sense aigua de cristal·lització

· Solut sòlid hidratat (amb aigua de cristal·lització)

· Dilució d'una dissolució més concentrada

3) PART EXPERIMENTAL

a) Material i reactius necessaris

	Material
	Reactius

	· Matràs aforat de 100 ml

‑


· Matràs aforat de 250 ml

· Matràs aforat de 500 ml

· vareta




· Pipeta de 10 ml


· Bomba o succionador
‑

· Vasos de precipitats

· Vidre de rellotge

· Espàtula



· Balança

· Goter

· Flascó rentador


	· Hidròxid de potassi (sòlid)

· Àcid clorhídric comercial (líquid)

· Permanganat de potassi (sòlid)

· Sulfat de coure pentahidrat (sòlid)

· Aigua destil·lada




b) Procediment per a preparar dissolucions.

En primer lloc cal fer tots els càlculs necessaris per determinar la quantitat de solut corresponent a la concentració de la dissolució que es vol preparar. Per fer això hauràs de saber si el solut és sòlid o líquid ja que el material i el procediment varia lleugerament.

· Si el solut és sòlid

1. Es pesa el solut en un vidre de rellotge prèviament tarat. 

2. Dissoldre el solut en un vas de precipitats amb el dissolvent apropiat, agitant amb una vareta de vidre.

3. Abocar‑ho al matràs aforat, prèviament seleccionat, amb l'ajut d'un embut i rentant el vas i l'embut amb aigua destil·lada que s'afegeix a la dissolució. 

4. Omplir el matràs fins a arrasar utilitzant un comptagotes o una pipeta en l'operació final.

5. Posar una etiqueta indicant substància, concentració i data de preparació.

· Si el solut és líquid

1. Després de calcular el volum del líquid es posa una quantitat aproximada en un vas de precipitats. 

2. Amb l'ajut d'una pipeta i amb la pera s’agafa el volum necessari. 

3. S'aboca el contingut en un vas de precipitats o directament al matràs aforat. 

4. Quan treballem amb àcids i bases fortes cal anar a poc a poc i sempre abocant el líquid sobre l'aigua, mai al revés. 

5. Finalment s'omple el matràs fins a arrasar amb l'ajut del goter. 

6. Posar una etiqueta indicant substància, concentració i data de preparació.

c)  Preparació de  250 mL d'una dissolució d’hidròxid de potassi 0,5 molar

1. Agafa el pot d’hidròxid de potassi i anota les dades següents:

· Color

· Puresa

· Massa molar

· Classificació

2. Calcula els grams de solut

3. Quin procediment seguiràs?

d) Preparació de 100 mL de dissolució d’àcid clorhídric 1 M 
1. Agafa l'ampolla d’àcid clorhídric i anota les dades següents

· Aspecte

· Puresa

· Densitat

· Massa molar

· Classificació

2. Calcula el volum de solut

3. Quin procediment seguiràs?

e) Preparació 500 mL de dissolució de sulfat de coure 0,1 mol.dm-3 a partir de sulfat de coure pentahidratat

1. Agafa el pot de sulfat de coure pentahidratat i anota les dades

· Color

· Puresa

· Massa molar

· Classificació

2. Calcula els grams de solut

3. Quin procediment seguiràs?

c) Preparació de 250 mL de dissolució de permanganat de potassi 0,1 mol.L-1

1. Agafa el pot de permanganat de potassi i anota les dades

· Color

· Puresa

· Massa molar

· Classificació

2. Calcula els grams de solut

3. Quin procediment seguiràs?

4) APLICACIÓ DELS CONEIXEMENTS ADQUIRITS

1. Com prepararem 200 g d’una dissolució en aigua de nitrat de potassi del 8,0 % 

2. Quin és el percentatge en volum de metanol (CH3OH) en una dissolució que es prepara barrejant 200 cm3 de metanol amb 300 cm3 d’èter dietílic (CH3CH2OCH2CH3) ? Suposa que no es produeix cap canvi en el volum de cada líquid en mesclar-los.

3. Es prepara una dissolució dissolent 18,6 g de naftalè, C10H8 (s) en 89,3 g de benzè, C6H6(l). Quines són les fraccions molars del naftalè i del benzè?

4. Calcula la concentració en massa d’una dissolució que conté 20,5 g de clorur de sodi en 2,00 L de dissolució.

5. Es dissolen 11,9 g de CuSO4·5H2O en aigua, es col·loquen en un matràs de 500 cm3 i s’hi afegeix aigua fins a l’enrasament. Quina és la concentració de la dissolució?

6. Quin volum d’una dissolució d’àcid clorhídric 10,0 mol.dm-3 cal agafar per preparar 250 cm3 d’una dissolució mol.dm-3 d’aquest àcid?

7. Expliqueu com prepararíeu 250 mL de dissolució 0,01 M de nitrat de coure(II)

8. Expliqueu com prepararíeu 2 L de dissolució 0,25 M de tiosulfat de sodi (Na2S2O3, tioàcids i tiosals, s’ha substituït un oxigen per un sofre) ) a partir d’aquesta sal pentahidratada.

9. Expliqueu com prepararíeu 250 ml de dissolució 0,5 M d’àcid sulfúric a partir d’àcid 

     concentrat del 96% (m/m) 1 densitat 1,8 g/cm3.

10. Expliqueu com prepararíeu 100 ml de dissolució 0,2 M d'Ac Clorhídric a partir d'àcid 

     clorhídric 2 M.

11. Quina massa d’hidròxid de bari ocotohidratat, Ba(OH)2·H2O, cal per preparar 100 cm3 

d’una dissolució 0,20 mol.dm-3 ? 

Explica com prepararies aquesta dissolució.

12. L’etiqueta d’una ampolla d’àcid sulfúric concentrat indica que és del 98 % en massa i d’una densitat d’1,84 g.cm-3.


a) calcula’n la concentració.


b) Com prepararies 250 cm3 d’una dissolució d’H2SO4 0,20 mol.dm-3 a partir de l’àcid 

          sulfúric de l’ampolla?

5) COMUNICACIÓ DELS RESULTATS

Resoleu els exercicis i lliureu-los conjuntament amb els apunts de la pràctica el dia que acordeu amb el professor.

